Bente Hansen
Bente Hansen var en dansk forfatter og samfundsdebattør. Hun var mag.art. i litteraturvidenskab.
Bente Hansen genoplivede den politisk engagerede litteratursociologi med bl.a. Den marxistiske litteraturkritik (1967) og Forfattere i/mod kapitalismen (1975).
Hun var blandt frontfigurerne i 1960'ernes ungdomsoprør og bidrog som redaktør af Politisk Revy (1966-1970) og chefredaktør for Information (1976-1977) til at fastholde denne bevægelses socialistiske og feministiske idealer. Fra 1960 til 1967 var hun medlem af Socialistisk Folkeparti og i en periode kandidat til Folketinget; hun var blandt de udbrydere, der i 1967 dannede Venstresocialisterne.
Senere tilrettelagde Bente Hansen kulturudsendelser i radio og tv og udgav flere digtsamlinger. I 2014 udkom bogen Historien findes, og i 2017 fulgte Ugudelighed? Tro, tvivl og tøven.